Sue'da huamanmadika'eriomey nama'da o'noknopo̱e̱ . Hueretda huaknopo̱e̱'eri i̱jje̱y nama'da e'ada Diostaj nigpe̱e̱hue' o̱'nika' . Opudomeyere on'kudpo a'manmadikaya'po on'kudika'nok kenomeytaj sigpi' manpe̱e̱hue' yanika' . Diostaj pakhue' o̱'nepo , nama'dayo' on'batia'pakika' . Diosa di'da o̱'e̱po dakhuea' eka'nayo bekkahuea'aponok ettone'taj diga̱'da bakdejdik mo'e̱ne . Nama'da on'manmadikika' . Huairi Diostaj oknopo̱e̱hue' o̱'nepo nigpe̱e̱hue' o̱'nika' . Huairi Jesucristotaj oknopo̱e̱hue' o̱'ne . Kenomeytaj Diosa castiga o'magka'apo a'nennada Diosba'te kenpa' o'madoya'uyate .
